**TISZTELT FELHASZNÁLÓINK!**

***Az Északmagyarországi Regionális Vízművek Zrt. mindenkori legfőbb célja a víziközmű-szolgáltatás biztonságos fenntartása. Munkatársaink a kialakult járványügyi helyzetben is mindent megtesznek azért, hogy továbbra is zavartalanul biztosított legyen az ivóvízellátás, a szennyvízkezelés, valamint az alaptevékenységekhez kapcsolódó háttérszolgáltatás.***

**EGYES MŰSZAKI TEVÉKENYSÉGEK SZÜNETELTETÉSÉNEK FELOLDÁSA**

Társaságunk folyamatosan nyomon követi a **járványügyi helyzet alakulását**, és a **kormányzati intézkedésekkel összhangban** hozza meg az ellátásbiztonsághoz szükséges intézkedéseket, szem előtt tartva a **felhasználóink és munkatársaink egészségének megóvását**.Ennek megfelelően egyes műszaki tevékenységeink felfüggesztését, fokozott biztonsági intézkedések mellett 2020.05.25-től **feloldjuk**.

Társaságunk szigorú munka- és egészségvédelmi szabályok betartásával és a biztonságos feladatellátáshoz szükséges feltételek biztosításával **a vízmérők ütemezett leolvasását, a vízmérők cseréjének, plombálásának végrehajtását, valamint a helyszíni kivizsgálásokat újra megkezdi**.

A leolvasások, cserék esedékes időpontjáról **külön hirdetményben** tájékoztatjuk felhasználóinkat.

Továbbra is lehetőséget biztosítunk a vízmérőállás bejelentésére **telefonon, illetve számos online ügyintézési felületen**. A mérőállás bejelentésére vonatkozó időszak a közüzemi szolgáltatási **számla 3. oldalán** található.

**Elektronikus ügyintézési lehetőségeinkről** Társaságunk honlapján ([www.ervzrt.hu](http://www.ervzrt.hu)) tájékozódhat.

***Ezúton is köszönjük Felhasználóink eddigi együttműködését, egyben kérjük, hogy a továbbiakban is fokozottan figyeljenek a higiénés szabályok betartására, önmaguk és embertársaik egészségének védelmére!***

**TISZTELETTEL: ÉRV. ZRT.**